Ons glo dat kinders 75% deur hulle omgewing gevorm word. Daarom is dit ons missie om vir elke kind sover moontlik die beste omgewing by Kleuterwoud te skep.
Ons wil elke kind leer om sy liggie te laat skyn en dat hy sy God gegewe talent sal raaksien om tot eer van Hom te gebruik.
Dis nie ‘n stoutstoel nie. Ons glo nie daar is iets soos ‘n stout kind nie, veral nie met die ouderdom kind waarmee ons werk nie. Ons glo dat die kind ‘n behoefte het en dan op die enigste manier (of dit nou byt, stamp, slaan of skreeu is) wat hy ken, uiting gee aan sy behoefte. Ons leer ons kinders dat enige emosie is aanvaarbaar / waardig, dis die gedrag wat maak dat hulle gestraf word, m.a.w. as ‘n maatjie jou speelding by jou afvat, mag jy ontsteld wees maar jy mag nie hom seermaak nie. So ons erken / fokus op die kind se emosie maar straf die gedrag. Sodoende leer die kind sy emosies te verstaan en neem verantwoordelikheid vir sy gedrag (vorm emosionele intelligensie)
Ons straf dus enige negatiewe gedrag wat ‘n negatiewe invloed op die kind, sy omgewing of sy maat het. Maar weereens erken ons eers die emosie en dan spreek ons die gedrag aan (bv. maatjie hardloop in die klas). Juffrou sien jy is vol energie en wil graag beweeg maar nou is dit klastyd en Juffrou wil hê jy moet stil sit by die tafel en jou werkies doen.
Indien u nie u kleuter betyds kan optel nie, word ‘n beroep op u gedoen om die skool te skakel (slegs ingeval van nood!) Ongelukkig sal daar boetes wees vir ouers wat nie by die skooltye hou nie!
Trek asseblief gemaklike klere aan waarvoor julle nie jammer is nie en merk alle klere & skoene duidelik. Geen verantwoordelikheid word aanvaar vir iets wat by die skool verlore raak nie.
Alle medikasie moet volgens die medikasieprotokol hanteer word. Geen medikasie sal gegee word sonder skriftelike verwysing in die medisyneboek nie.